ང་ཐོབ་བོ། །འདོད་ཆགས་མ་བྱས་ན་དུས་ཕྱི་མ་
ལ་འདོད་དགུ་ལ་ལོངས་སྤྱོད་དོ། །ཕྲག་དོག་མ་བྱས་ན་དུས་ཕྱི་མ་ལ་འདོད་པའི་ཡོན་
ཏན་ལྔ་དང་ལྡན་པ་འོང་ངོ༌། །སྡིག་པ་མ་བྱས་ན་བདེ་བར་གནས་ན་སླེབས་སོ། །དགེ་
བ་ལ་ནི་འདུས་མ་བྱས་ཀྱི་དགེ་རྩ་བྱས་ནས། ལས་ཐབས་མི་འཁྱར་རོ། །འདུས་བྱས་ཀྱི་
དགེ་རྩ་བྱས་ནས། སྔ་མའི་སྡིག་པ་ཅི་བྱས་པ་འབྱང་ངོ༌། །ཡབ་ཀྱིས་དེ་སྐད་གསུངས་
པ་དང་། སྲས་ཀྱི་ཞལ་ནས་ཀྱང་། ཡབ་ཅིག་ཇོ་བོ་རྗེ། ཉིད་ལ་ཡང་བྱིན་པ་བླང་ན་
དགེ་འམ། མ་བླང་ན་དགེ་དེ་སྐད་ཞུས་པ་དང་། ཡབ་ཀྱི་ཞལ་ནས། སྤྱོད་
ཀྱི་མ་ཆགས་པ་བྱ་བ་ཡང་ཡིན། ཁྱིམ་དང་བུ་དང་སློབ་མ་དེ་རྣམས་ལ་བཀྲིད་སྦྱངས་
བྱས། ཏིང་ངེ་འཛིན་ཐབས་འཁྱར་བར་བྱས་པ་ནི། སྤྱོད་ཐབས་མ་འཁྱར་བའོ། །དོན་
རྟོགས་ནས་མ་ཆགས་པ་ནི། ཞེ་སྡང་དང་། འདོད་ཆགས་དང་། ང་རྒྱལ་དང་། ཕྲག་
དོག་དང་། གཏི་མུག་ལ་མ་ཆགས་པ་དོན་རྟོགས་ནས་མ་ཆགས་པའོ། །ངོ་བོ་ཉིད་དུ་
ཆགས་པ་ནི། རྒྱུ་འབྱུང་བ་ལྔ་ལ་མ་བརྟེན། སྐུ་གསུང་ཐུགས་ལ་ནི། རག་མ་ལུས་པ་
དེ་ནི། ངོ་བོ་ཉིད་དུ་མ་ཆགས་པ་ཞེས་ཡབ་ཀྱིས་བཀའ་སྩལ་པས། གཤེན་རབ་ཏུ་བྱུང་
ལྡན་དེས་ཀྱང་། དགེ་བ་དང་སྡིག་པ་ཆ་ཕྱེད་དགོངས་ནས། ཡུམ་ཀླུ་ཟ་རིང་བཙུན་
280

འབུམ་སྡེ།
ཀླུ་འབུམ་ནག་པོ།
གྱིས། བུ་ཅིག་ཡབ་ཀྱིས་གསུངས་པ་གསོན་ཅིག །ཅེས་གསུངས་པས། སྲས་གཤེན་
རབ་ཏུ་བྱུང་ལྡན་གྱིས་ཞལ་ནས།། ཡུམ་ཅིག་དེ་སྐད་མ་གསུངས་དང་། ནམ་མཁའ་ལ་
གནས་པའི་ལྷ་ལ་ནུས་མཐུ་ཡི་རྩལ་ཅི་མཆིས་ཀྱང་ལྟ། ལྷ་མ་སྲིན་སྡེ་བརྒྱད་ལ་གནོད་
འགལ་ཅི་མཆིས་ཀྱང་ལྟའོ། །གསུངས་ནས་རིན་པོ་ཆེའི་སྤུང་པའི་གླིང་དེ་ལ། སྔོན་
ནས་འདི་ལ་བདག་པོ་ཞིག་ཡོད་དམ་མེད་དགོངས་ནས། དེ་ལ་དགོངས་པ་ཞག་
གསུམ་མཛད་པས། ས་དེའི་བདག་པོ་དབྱལ་བུ་མེད་བཟང་མོ་ཞིག་ཏུ་ཡང་རྫུས་ནས།
གཤེན་གྱི་ཕྱག་ནས་བཟུང་ནས། གཤེན་ལ་དབྱལ་དང་སྟངས་བྱའོ། །ཞེས་གསུངས་པ་
ལས། དགོངས་པ་མ་གཡེལ་བ་ན། དེ་ནས་མི་རྫི་བར་འགྱུར་རོ། །དེ་ནས་ཞག་གསུམ་
ལོན་ནས། ལྕགས་ཀྱི་བྱི་བ་གླང་ཤད་ཙམ་ཞིག་བརྫུས་ནས། ས་གློག་ཅིང་ཡང་བྱུང་
བས་དགོངས་པ་མ་གཡེལ་ལོ། །དེ་ནས་ཞག་གསུམ་གྱི་དགུང་ལ་སྐྱེས་དར་མ་ཞིག་ཏུ་
རྫུས་ནས། དབང་པོ་སྤྱོད་ཐུགས་སུ་སྤྲད་པས་ན་གཤེན་ལ་གཡོས་པ་མི་མངའ་བས།
དེས་ཀྱང་གཤེན་ལ་མི་རྫིའོ། །གཤེན་གྱི་ཐུགས་ལ་ཡེ་ཤེས་ལྷ་ལ་རྩལ་ཡོད་དགོངས་
ནས། དེ་ལ་ས་ཕུག་བྲུས་ཏེ་བསྒོམས་པས། བདུད་བསམ་གྱིས་མི་ཁྱབ་པ་ཞིག་ནམ་གྱི་
འཇིང་ལས་བྱུང་བས་ཀྱང་། གཤེན་གྱི་ཞེ་སྡང་ཆེན་པོ་མ་གཡོས་པས་དེས་ཀྱང་མ་
ཚུགས་སོ། །དེ་ནས་དམུ་ལས་སོགས་པས་མཚམས་རྡོལ་བས། ཞེ་སྡང་མ་གཡོས་པས་
དེས་ཀྱང་མ་ཚུགས་སོ། །བཙན་ལས་སོགས་པས་མཚམས་རྡོལ་བས་ཞེ་སྡང་མ་གཡོས་
པས། དེས་ཀྱང་མ་ཚུགས་སོ། །དེ་ནས་རྒྱལ་པོ་ལ་སོགས་པ་གླིང་ཆེན་པོ་བཅོ་བརྒྱད་
ཀྱིས་མཚམས་རྡོལ་བས་ཞེ་སྡང་མ་གཡོས་པས་དེས་ཀྱང་མ་ཚུགས་སོ། །དེ་ནས་མ་མོ་
ལས་སོགས་ཏེ་བསམ་གྱིས་མི་ཁྱབ་པས་མཚམས་རྡོལ་བས། ཞེ་སྡང་མ་གཡོས་པས་
དེས་ཀྱང་མ་ཚུགས་སོ། ། །དེ་ནས་རིན་པོ་ཆེ་སྤུངས་པའི་འགྲམས་ནས། ནེའུ་ལག་
མཐིལ་ཙམ་ཞིག་གི་དཀྱིལ་ནས། ཆུ་ཅོག་གེ་འདུག་པ་ཞིག་གདའ་ནས། དེ་ན་ཀླུ་ནག་
281

གསུང་རབ་སྒོ་མཛོད་རིན་པོ་ཆེའི་གླེགས་བམ། 105
པོ་གནས་པ་ལ། ས་ཡང་གློར་གློར་འགུལ་ནས། གཤེན་རབ་ཏུ་བྱུང་ལྡན་དེས་ཀྱང་
ཐུགས་ལ་དགོངས་ཏེ། ལན་མ་ལན་གཅིག་ནས་ས་འདི་ནེའུ་འདི་ལ་དགོངས་ནས།
ང་ལ་མཚམས་རྡོལ་ཏེ་འགྲོ་ཐུགས་ལ་དགོངས་ནས། ཞེ་སྡང་བསྐྱེད་ནས་བསྒོམ་པ་
ལས། ཀླུ་ནག་པོ་དེ་ཡང་རབ་ཏུ་ཁྲོས་པ་ལས། རིན་པོ་ཆེ་སྤུངས་པའི་ས་ལ་ཡང་རབ་
ཏུ་གཡོས་ཏེ་སོང་ངོ༌། །གཤེན་རབ་ཏུ་བྱུང་ལྡན་དེས་ཀྱང་ཁྲོ་བོ་ཆེན་པོའི་ཆ་ལུགས་
བཞུགས་ནས། དེ་ནས་ཞེ་སྡང་སྐྱེད་པས། ཀླུ་ནག་པོ་དེ་སྡིག་པ་ནག་པོ་ས་ཁེབ་པ་
ཞིག་ཏུ་བརྫུས་པ་ལགས། གཤེན་རབ་ཏུ་བྱུང་ལྡན་གྱིས་རྟོག་པ་བཅོམས་ཏེ། སྡིག་པ་
ནག་པོ་དེ་རབ་ཏུ་བཅོམས་ནས་བཏང་བས། ཞེ་སྡང་སྐྱེས་པས། ཀླུ་ནག་པོ་དེ་བྱི་བ་
དཀར་མོ་ས་ཁེབ་པ་ཞིག་ཏུ་བརྫུས་པ་ལགས། གཤེན་རབ་ཏུ་བྱུང་ལྡན་གྱིས་ཀྱང་།
ཐུགས་བྱི་ལ་ཞིག་ཏུ་བསྐྱེད་ནས་བྱི་བ་དེ་བསད་པ་ལས། ཀླུ་ནག་པོ་དེ་ཡང་སྦལ་པར་
བརྫུས་ནས་ས་ཁེབ་པ་ཞིག་ཕྱིན་པས། གཤེན་གྱིས་སྤྲུལ་པ་ཕག་རྒོད་ཅིག་ཏུ་རྫུས་ནས།
སྦལ་པ་ཡང་བཅོམས་པ་ལས། དེ་ནས་ཀླུ་ནག་པོ་དེའི། གཤེན་རབ་ཏུ་བྱུང་ལྡན་ལ།
ཀླུ་ནག་པོ་ཡང་རབ་ཏུ་འཁྲུགས་ཏེ། བཀྲམ་ནས་སྣང་སྲིད་ལྷ་འདྲེ་ལ་ཁུས་བཏབས་
པས། དེ་ནས་ཡང་ཀླུ་ཏོག་ཏོག་གི་ཞལ་ནས། ངའི་བུ་མ་གི་ན་ཅི་བྱུང་སྐད་ནས་ལྟར་
བྱོན་པ་ལས། བུ་ཀླུ་ནག་པོ་ཡི་ཞལ་ནས། བདག་ལ་གཤེན་རབ་ཏུ་བྱུང་ལྡན་གྱིས་
བདག་ལ་འདུག་པའི་ཡུལ་མེད་གསུངས་པས། ཡབ་ཀླུ་ཏོག་ཏོག་གིས་གཤེན་རབ་ཏུ་
བྱུང་ལྡན་ལ་བཀའ་སྩལ་པ། སུ་ལ་དོ་བསྡོ་ཡང་ཀླུ་ལ་དོ་མ་བསྡོ། སུ་ལ་དགྲ་བྱེད་
ཀྱང་ལུས་ཀྱི་མ་ལ་དགྲ་མ་བྱེད། ཁྱེད་ཀྱང་གཡུང་དྲུང་སེམས་དཔའི་རིགས་སུ་
གཏོགས་པ་ཞིག་ཡིན་པས། ཞེ་སྡང་ལས་སོགས་པའི་རིགས་མ་བྱེད་ཅིག །དེ་བས་ཞི་
བའི་ངང་ལ་ཞོགས། ཅེས་བཀའ་སྩལ་པས། གཤེན་རབ་ཏུ་བྱུང་ལྡན་གྱིས་དགོངས་
ནས། སྤྱན་དང་གི་ཕྱེ་བས། གསེར་གྱི་རུས་སྦལ་སེར་པོ་ཞིག་མདུན་དུ་གདའ་བས།
282

འབུམ་སྡེ།
ཀླུ་འབུམ་ནག་པོ།
སེ་གོལ་གདབ་པས། ཀླུ་ཏོག་ཏོག་དེ་ཡང་ཐུགས་འཁྲོས་ནས། གཤེན་རབ་ཏུ་བྱུང་
ལྡན་དེ་ཡང་བརྣལ་བས། གཉིད་ཀྱང་ཡེ་མ་མཆིས་སོ། །སྒོམ་པ་ཡང་ཐང་ཆད་ནས་
མཆིས་པ་ལ་ནམ་མཁའ་ནས་ཐོག་དང་། འབྲུག་དང་གློག་བྱུང་བས། གཤེན་རབ་ཏུ་
བྱུང་ལྡན་ཡང་བསྔངས་ནས་སྤྱན་དང་གིས་ཕྱེ་བས། གསེར་གྱི་རུས་སྦལ་སེར་པོ་ཞིག་
མདུན་ན་གདའ་བས། དེ་ནས་གསེར་གྱི་རུ་སྦལ་སེར་པོ་དེས་ཀྱང་། གཤེན་གྱི་ཞབས་
ལ་ལག་པས་བྱུག་སྟེ་སོང་ངོ་། །གཤེན་རབ་ཏུ་བྱུང་ལྡན་ཡང་ཞབས་སྦྲིད་ནས།
ཞབས་དེ་རབ་ཏུ་རུས་པ་སྙུང་བ་ལ། དེ་ནས་དགུང་ལོ་གཅིག་ཏུ་ཞབས་སྙུངས།
དགུང་ལོ་གཉིས་ནས་ཞབས་ཀྱི་ཐེ་བོང་ཡང་ཆད། དགུང་ལོ་གསུམ་ལོན་པས་ཞབས་
ཀྱི་མཐིལ་ཡང་བོག་ཏུ་ཆད་པ་ལས། གཤེན་གསང་བ་འདུས་པས་ཐུགས་ལས་
དགོངས་ནས། གཡུང་དྲུང་གཉིས་སུ་མེད་པའི་སེམས་ཅིག་གཏན་ལ་འབེབས་སུ་
མཆིས་པས། གཤེན་རབ་ཏུ་བྱུང་ལྡན་གྱི་ཞབས་ཀྱི་མཐིལ་ཡང་བོག་ནས། དེ་ནས་
གཤེན་གསང་བ་འདུས་པའི། གཤེན་རབ་ཏུ་བྱུང་ལྡན་གྱི་ཞབས་མཐིལ་འདི་བོག་ནས་
གདའ་བ་ཅིས་ནོངས་ཞེས་གསུངས་པས། གཤེན་རབ་ཏུ་བྱུང་ལྡན་གྱི་ཞལ་ནས། ནམ་
མཁའ་ལ་ཐོག་དང་། འབྲུག་དང་། གློག་དང་། ན་བུན་བྱུང་བ་ལས་དང་པོ་སྤྱན་ཕྱེ་
ནས་བལྟས་པས། གསེར་གྱི་རུ་སྦལ་སེར་པོ་ཅིག་འདུག་པའི། དེས་རྐང་པ་ལ་ལག་
པས་བྱུག་པས། ལོ་གཅིག་ནས་རྐང་པ་སྦྲིད་པ་སྙམ་བྱེད། ལོ་གཉིས་ནས་རྐང་པས་
མཐེ་བོང་བོག །དགུང་ལོ་གསུམ་ནས་ཞབས་མཐིལ་བོག་གོ །དེ་ནས་ད་ལྟ་མི་བདེ་བ་
ལགས་སོ། །སྒྲུབ་པ་གཏན་ལ་ཕེབས་པ་ལ་དོན་མེད་དོ། །ཞེས་ཞུས་སོ། །གཤེན་
གསང་བ་འདུས་པའི་ཞལ་ནས།། གཤེན་རབ་ཏུ་བྱུང་ལྡན་གྱི་སྒོམ་པ་གཏན་ལ་ཕེབས་
པར་མ་མཛད་པ་ལེགས་སོ། །མཛད་ན་ལས་འདི་འོང་བའི་རྒྱུ་མ་ལགས་སོ། །ཞེས་
གསུངས་པ་ལས། ཡང་གཤེན་རབ་ཏུ་བྱུང་ལྡན་གྱིས་ཞལ་ནས། གཤེན་གསང་བ་
283

གསུང་རབ་སྒོ་མཛོད་རིན་པོ་ཆེའི་གླེགས་བམ།
105
འདྲེ་དང་ལྷ་མ་
འདུས་པ་ལགས། བདག་ནོངས་པ་ནི་རིན་པོ་ཆེ་སྤུངས་པའི་ས་རྣམས་བསླང༌། དེ་
ནས་སའི་བདག་པོ་ཡང་མཉེས་པར་བྱས་སོ། །དེ་ནས་ས་བདག་ལ་བྱིན་ཕབས་སོ། །
དེ་ནས་གནས་ས་ཕུགས་སུ་བྲུས་ནས་ལྷ་ལ་རྩལ་ཅི་ཡོད་ཀྱང་ལྟས།
སྲིན་ལ་གནོད་པ་ཅི་ཡོད་ཀྱང་བལྟས་པ་ལགས་སོ། །དེ་ནས་ཞེ་སྡང་བསྐྱེད་པ་ཡང་མ་
མཆིས་སོ། །ཞེས་གསུངས་པས། གཤེན་གསང་བ་འདུས་པའི་ཞལ་ནས། སྒོམ་པ་
གཏན་ལ་ཕབ་པ་བྱ་བ་དེ་ལས་སོགས། ཞེ་སྡང་གི་སྒྲིབ་པ་ཡོད་ཀྱང་དེ་ལྟར་སྨིན།
སྒོམ་པ་མཛད་ན་ནད་འདི་འོང་བའི་ལུགས་ཅི་འདོགས། ཞེས་གསུངས་པས། དེ་ནས་
གཤེན་རབ་ཏུ་བྱུང་ལྡན་གྱི་ཞལ་ནས་ཀྱང་། འདི་ལ་ཅི་བགྱིས་ན་སྨན་ཞེས་གསུངས་
པས། གཤེན་གསང་བ་འདུས་པའི་ཞལ་ནས། སྔོན་ལ་ཆབ་གཏོཪ་སྟོང་རྩ་བརྒྱད་
ཐོངས་ཤིག་གསུངས་སོ། ། དེ་ནས་གཤེན་རབ་ཏུ་བྱུང་ལྡན་གྱིས་ཆབ་གཏོར་སྟོང་རྩ་
བརྒྱད་བགྱིས་པས། དེས་སྔ་བའི་ལྷ་མ་སྲིན་སྡེ་བརྒྱད་དེས་བྱང་བར་འགྱུར་རོ། །
གཤེན་
་གསང་བ་འདུས་པའི་ཞལ་ནས། ཀླུ་ནག་པོ་དེ་ལ་ཞེ་སྡང་བཏང་བ་ནི། ཀླུ་ནག་
པོས་ཡབ་ལ་ཞུས་པ། ཀླུ་ཏོག་ཏོག་ཐུགས་འཁྲོས་ནས། ནམ་མཁའ་ལས་འབྲུག་དང་།
ཐོག་དང་གློག་དང་ན་བུན་ལ་སོགས་པ། ཡབ་ཀྱིས་བཏང་པས་གཤེན་ཡང་བསྔངས་
སོ། །གསེར་གྱི་རུ་སྦལ་སེར་པོ་བརྫུས་ནས། གཤེན་གྱི་ཞབས་ལ་འཇུས་པས། ནད་
འདི་བཏང་བ་ཡིན་ནོ། །ཞེས་གསུངས་པས། གཤེན་རབ་ཏུ་བྱུང་ལྡན་གྱི་ཞལ་ནས།
ངའི་དུས་དང་ལས་ཡིན་ནམ་སྙམ། དེ་ནས་གསང་བ་འདུས་པའི་ཞལ་ནས། དང་པོ་
སྦྱིན་པ་མ་ཐིངས་པས། ད་ལྟ་འདོད་དགུ་དང་མ་འཕྲད་པ་ཡིན། ཞེ་སྡང་སྐྱེད་པས་
ད་ལྟ་ཚ་བ་ཁོང་དུ་སོང་བ་ཡིན། ང་རྒྱལ་སྐྱེད་པས་ད་ལྟ་སུས་ཀྱང་ཉན་དུ་མ་འདོད་
པ་ཡིན། གཏི་མུག་སྐྱེད་པས་ད་ལྟ་རང་གཅིག་བུར་འདུག་པ་ཡིན། འདོད་ཆགས་
སྐྱེད་པས་རང་གི་ལུས་ལ་རྣག་ཁྲག་འོང་བ་ཡིན། ཕྲག་དོག་སྐྱེད་པས་ད་ལྟ་ལུས་ལ་ཤ་
284

འབུམ་སྡེ།
ཀླུ་འབུམ་ནག་པོ།
རྣམས་འོང་བ་ཡིན། དེ་ནས་སྲོག་བཅད་པས་ད་ལྟ་རང་གི་སེམས་ལ་འདུ་བ་ཡིན།
བརྡེགས་ཚོགས་མང་བས་ད་ལྟ་ལུས་ལ་ནད་སྣ་ཚོགས་འོང་བ་ཡིན། ཞལ་ནས་གར་
སོང་སོང་གསུངས་པས། ད་ལྟ་ཞལ་ཡོན་པོར་སོང་ཞིང་གསུང་འགག་པ་ཡིན། མ་
མཐོང་བ་མཐོང་བྱས་པའི། ད་ལྟ་སྤྱན་ནས་ཆབ་འབེབས་པ་ཡིན། བརྡེག་བརྩོགས་
མང་བས་ད་ལྟ་བྱིས་སྡེ་དང་སེམས་ཅན་ཀུན་སྡང་ཞིང་བརྡེགས་པ་ཡིན། ཞལ་ཟས་མ་
ཡིན་པར་བསྟན་ནས་གསོལ་བས། ད་ལྟ་སྤྱན་གྱི་གཟུགས་ཀྱང་གསལ་དུ་མེད་པ་ཡིན།
འདི་སྐད་བྱས་པས་དུས་ཕྱི་མ་འོང་བའི་རྒྱུ་ཡིན་ནོ། །དུས་འདི་ལས་བྱུང་བས་དུས་སྔ་
མ་ལ་བྱས་པས། སྒོམ་པ་ཐང་བཅད་པས་དམྱལ་བ་ནས་ཐོན་ཀ་ཡིན། གོང་དུ་གསུང་
རབ་རྒྱུན་ཏུ་སྤྱད་པས་ད་ལྟ་བསམ་གྱིས་ཁྱབ་པར་གསུངས་པ་ཡིན་ནོ། དེ་ནས་གཤེན་
གསང་བ་འདུས་པའི་ཞལ་ནས། ནད་གདུག་པ་ཀླུ་ནག་པོས་ཟིན་པས། དུས་སྔ་མ་
མིའི་ལུས་ལ་གནོད་པ་བྱས་པའི། ད་ལྟ་ཀླུ་ནག་པོས་ཟིན་པ་ཡིན་པས། དུས་ད་ལན་
འདི་སྦྱངས་པས། སྒྲིབ་པ་སེལ་བའི་དཀྱིལ་འཁོར་ནས་ཕྱུངས་ལ། སོལ་དོང་དང་།
ཚེར་དོང་དང་། ཚེར་འགྲེས་དང༌། དམྱལ་བའི་ཐལ་ཕུང་དང་། གྲང་བ་དང་། ཚ་
བ་དེ་རྣམས་བྱས་ནས་རུང་བར་འོང་ངོ༌། །དེ་ནས་ཀླུ་ཡི་དཀྱིལ་འཁོར་ཡང་བཞེངས་
ནས། ཀླུ་ནག་པོའི་གཟུགས་ལ་མཆོད་པ་ཕུལ། ཀླུའི་གསུང་རབ་རྒྱུན་དུ་ཐོན། མཆོད་
པ་ཡང་རྒྱུན་དུ་ཕུལ། དེ་ནས་སྙུངས་བ་དྭངས་ཏེ་འོང་ཞེས་གསུངས་སོ། །གཤེན་
གསང་བ་འདུས་པས་ལས་འདི་གཏན་ལ་དབབ་པའི་ཕྱིར། གཤེན་རབ་ཏུ་བྱུང་ལྡན་
གྱིས། གཤེན་གསང་བ་འདུས་པ་ཉིད་སྤྱན་དྲངས་སོ། །ཀླུའི་གསུང་རབ་ཀྱང་རྒྱུན་དུ་
བསྒྲགས་སོ། །དེ་ནས་སྒྲིབ་པ་སྦྱང་པའི་ཕྱིར་ཡང་། སྣ་ལ་ཐལ་བུད་དང༌། སོལ་དོང་
དང་། ཚེར་དོང་དང༌། ཚེར་འགྲེས་བགྱིས་སོ། །དེ་ནས་སྒྲིབ་པ་སེལ་བའི་དཀྱིལ་
འཁོར་ནས་ཕྱུང་ནས། ཀླུའི་དཀྱིལ་འཁོར་བཞེངས་གསོལ་སྙམ་ནས། གཤེན་གསང་
285

གསུང་རབ་སྒོ་མཛོད་རིན་པོ་ཆེའི་གླེགས་བམ། 105
བ་འདུས་པ་ཡིས། དར་དཀར་གྱི་རལ་ཀ་གསོལ་ནས། དབུ་ལ་རིན་པོ་ཆེའི་པྲོག་ཞུ་
ཞིག་ཀྱང་གསོལ་ནས། སྣ་ལ་སྦྲན་བཏང༌། དེ་ནས་ས་བདག་རྣམས་ལ་གཟུ་དང་
དཔང་གསོལ་བ་དང་། དེ་ནས་ས་བདག་ལ་ས་བསླངས། དེ་ནས་སའི་ཆོ་ག་བྱས།
དེ་ནས་ས་ལ་གཏེར་བཅུག་གོ །དེ་ནས་དཀྱིལ་འཁོར་ངོས་རེར་རྐང་འདོམ་ཉི་ཤུའི་
ཚད་བོར་ནས་ཕུར་པ་གདབ་བོ། །དེ་ནས་ངོས་རེ་ལ་སྦུ་བུ་བརྒྱ་བརྒྱ། ས་ཕད་བརྒྱ་
བརྒྱ། ཐིག་སྐུད་ནི་ངོས་རེ་ལ་འདོམ་ཉི་ཤུ་རྩ་ལྔ་པའི། གནམ་ཐིག་གདབ་པ་ལགས་
སོ། །ལོགས་ལ་ཉི་ཤུ་ལགས་སོ། །ས་ཆག་གང་བ་བརྩིགས། དེ་ནས་ས་ཚོན་དཀར་པོ་
སྲང་ཕྱེད། ལྗང་ཁུ་ཁལ་ཅིག་བྱེད་དོ། །ཕྱི་མ་ལ་ཁལ་རེ། དེ་ནས་ཡང་པད་མ་བྲི། དེ་
ནས་སྲིད་པའི་ལྷ་རྣམས་ནི་མ་གཤེགས་པར་མཁྱེན་དཔང་གསོལ། དེ་ནས་ཀླུ་སྤྱན་
དྲངས་སོ། །དེ་ནས་བཞུགས་སུ་གསོལ། དེ་ནས་སྙན་གསན་ཕབ། དེ་ནས་ཀླུ་ལ་
བསྟོད་ར་བགྱིས། དེ་ནས་ཚན་བཏབ། དེ་ནས་སྤོས་དུད་བཏང་། གཤེན་རབ་ཏུ་
བྱུང་ལྡན་ཁྲུས་ནས་ཕྱུང་། དེ་ནས་པང་ཀོང་ཀློག །དེ་ནས་མཆོད་པ་རིམ་གྱིས་དྲུག་ཅུ་
ཐམ་པ་ཕུལ་ནས། དེ་ནས་ཀླུ་དགྱེས་པར་བགྱིས་སོ། །དེ་ནས་ཀླུ་ལ་སྨོན་ལམ་བཏབ་
བོ། །དེ་ནས་ཀླུའི་ཤུལ་བསྟན། དེ་ནས་གཤེན་རབ་ཏུ་བྱུང་ལྡན་དེ་ཡང་ཞབས་བོག་
པ་དེ་ཡང་། ཀླུའི་ཤུ་ནུ་སྐྱེས་སོ། །ཞབས་ཀྱི་མཛུབ་མོ་ཆད་པ་ཡང་དེར་སྐྱེས་སོ། །སྐུ་
བསྙུངས་བ་ཡང་དྭངས་སོ། གཤེན་རབ་ཏུ་བྱུང་ལྡན་གྱིས་ནག་པོ་ཐུགས་དགྱེས་པར་
གྱུར་ནས། གཤེན་རབ་ཏུ་བྱུང་ལྡན་ལ་མགོན་དང་སྐྱབས་སོ། །གཤེན་དེ་ཡང་སྔོན་
བས་བསམ་པ་འཕེལ་ལོ། །སྔོན་བས་ཀྱང་མཐུ་ཆེ། སྔོན་བས་ཀྱང་རིག་པ་ཤར། སྔོན་
བས་བག་ཆགས་ཆུང་བར་གྱུར་ཏོ། །དེ་ནས་གཤེན་གསང་བ་འདུས་པའི་ཞལ་ནས།
གཤེན་རབ་ཏུ་བྱུང་ལྡན་ལ། དགོངས་པ་ལྷུན་གྱིས་